Sitadela ëd Villefranche-sur-Mer

La sitadela ëd Villefranche-sur-Mer a l'é stàita tirà su dël 1557 dal duca ëd Savòja për protege la rada.
A l'era amirà da Vauban e a l'é stàita risparmià da Luis XIV, ansema al fòrt ëd mont Alban, a la distrussion dle difèise dla contà ëd Nissa Marìtima.
A l'é stàita restaurà dël 1981.

La sitadela a conten la ca dla comun-a ëd Villefranche-sur-Mer, l'antica capela ëd Sant Elm, ch'a acheuj dj'esposission temporanie, na sala da conferense da dosent pòst, tre musé, na sala dla memòria dël batajon 24 dij cassador alpin.

 Ij musé 
 Musé Volti 
Ël Musé Volti a conten dj'euvre d'Antoniucci Volti (1915-1989), dont ij Sivalié dël cel (ant la cort), Nikaïa, Maternità ëd Cachan, Lòto, L'argin-a, Minerva.

 Musé Goetz-Boumeester 
Ël Musé Goetz-Boumeester a goerna na senten-a d'euvre ch'a arpresento sinquant'agn d'arserca ant la pitura, dont cole dël pitor e graveur Henri Goetz (1909-1989) e ëd soa fomna Christine Boumeester (1904-1971).

 Colession Roux 
La colession Roux a cheuj dle figurin-e an siràmica ch'a arciamo dle sene dla vita ëd mincadì ant l'Età ëd mes e l'Arnassensa, realisà conforma a la documentassion ëd cola época.

Categorìa:Architetura dla Fransa